Ole Rømer blev verdenskendt som astronomen, der opdagede lysets hastighed som den første ved studier af Jupiters inderste måne. Men han var også et alsidigt geni, der udviklede alt fra det moderne termometer til springvand til den franske konge og gadebelysning i København, hvor han endte som politi- og brandmester. Johan Olsen fra bandet Magtens Korridorer fortæller den fascinerende historie. Hans hjerte brænder for naturvidenskab, og når han ikke står på scenen, arbejder han selv som forsker i biokemi. Udløber: 27. sep 2021